एनसीईआरटी ने यह सुझाव भी दिया है कि स्कूलों में धार्मिक अल्पसंख्यकों से जुड़े पर्व - त्योहार मनाए जाएं। परिषद द्वारा तैयार किए गए नियमावली के मसौदे के मुताबिक, अल्पसंख्यक समुदाय के बच्चों के साथ होने वाले भेदभाव और उन्हें परेशान किए जाने के मामलों के अलावा अल्पसंख्यक बच्चों को कुछ और तरह के भेदभाव से गुजरना पड़ता है, जैसे - स्कूल या कक्षा का अलग माहौल, सांस्कृतिक एवं धार्मिक वर्चस्व।